এবার বের করতে হবে, এই লেন্থের এক্সাক্টলি কতগুলো স্ট্রিং বানানো যায়। এটার আইডিয়াটাও অনেকটা LCS এর মতই। ডিপি স্টেট হবে (shortest_length, pos1, pos2). pos1 ১ম স্ট্রিং এর ও pos2 ২য় স্ট্রিং এর ক্যারেক্টার নির্দেশ করে। ২টা ক্যারেক্টারই যদি এক হয়, তার মানে এটা অবশ্যই শর্টেস্ট স্ট্রিং এর অন্তর্ভুক্ত হবে। আর নাহয় দুটোই যোগ করতে হবে। যখন লেন্থ পূর্ণ হবে এবং দুটো স্ট্রিং এরই সব ক্যারেক্টার বসানো হয়ে যাবে, সেক্ষেত্রে ১ রিটার্ন করব। আর নাহয় ০। এগুলোই হবে বেসকেস। কোড করার সুবিধার্থে চাইলে আরও কিছু বেসকেস যোগ করে নিতে পারো, যেমন একটা স্ট্রিং পূরণ হয়ে গেলে বাকি স্ট্রিং এর সবগুলো ক্যারেক্টারই যোগ করতে হবে, সেটা সরাসরি রিটার্ন করে দিতে পারো। নাহলে ডিপি রিকারেন্সে শর্ত দিয়ে দিতে পারো। তোমার সুবিধা অনুযায়ী যেভাবে খুশি কোড করতে পারো!